3 दिग्गज खिलाड़ी जिनकी लंबे समय तक भारतीय टी20 टीम में वापसी अब मुश्किल होगी
Modified 02 Feb 2020, 20:37 IST
न्यूजीलैंड के खिलाफ पांच टी20 मैचों की सीरीज के जरिए भारतीय टीम ने दिखा दिया है कि इसी साल ऑस्ट्रेलिया में होने वाले टी20 विश्वकप के लिए उसकी तैयारी किस स्तर की है। भारतीय टीम ने इस सीरीज में न्यूजीलैंड को 5-0 से हराया है। रोहित शर्मा, केएल राहुल और कप्तान विराट कोहली ने इस सीरीज में दमदार प्रदर्शन किया।
इस सीरीज के जरिए कई नए खिलाड़ियों को टीम में शामिल किए जाने का रास्ता तो साफ हो ही गया है, वहीं कुछ दिग्गज खिलाड़ियों के लिए शायद टीम में वापसी करना काफी मुश्किल भी हो सकता है। क्योंकि नए खिलाड़ी उम्मीद से बेहतर प्रदर्शन कर रहे हैं।
यह भी पढ़ें : 3 दिग्गज खिलाड़ी जिन्होंने आईपीएल में किया दमदार प्रदर्शन लेकिन भारतीय टीम में रहे फ्लॉप
आज हम आपको ऐसे ही तीन दिग्गज खिलाड़ियों के बारे में बताने जा रहे हैं, जिनके लिए अब भारतीय टी20 टीम में वापसी करना काफी मुश्किल होगा।
#3 ऋषभ पंत
ऋषभ पंत एक बहुत ही बढ़िया क्रिकेटर हैं लेकिन शायद उन्होंने खुद को मिले मौकों को सही से नहीं भुनाया। वनडे टीम के साथ ही भारतीय टी20 टीम में भी उन्हें नियमित हिस्सा बनाया गया। हालांकि महेंद्र सिंह धोनी के विकल्प के रूप में देखे जाने वाले पंत ने सभी को निराश किया। आईसीसी विश्वकप 2019 के बाद से ही वह अपनी फॉर्म से जूझते नजर आए हैं।
वहीं हाल ही में ऑस्ट्रेलिया के साथ हुई वनडे सीरीज में ऋषभ पंत के चोटिल होने के बाद यह सवाल खड़ा हो रहा था कि उनकी जगह टीम में विकेटकीपिंग की कमान कौन संभालेगा लेकिन केएल राहुल ने ऊपरी क्रम में बल्लेबाजी के साथ-साथ विकेटकीपिंग में भी लाजवाब प्रदर्शन किया है और इस बात को साबित कर दिया है कि ऋषभ पंत की गैरमौजूदगी में वह टीम के लिए विकेटकीपिंग कर सकते हैं। अगर भारतीय टी20 टीम का प्रदर्शन ऐसे ही जारी रहा, तो ऋषभ पंत का टीम में जल्द वापसी कर पाना मुश्किल होगा।
Published 02 Feb 2020, 20:37 IST
न्यूजीलैंड vs भारत 2020 (New Zealand vs India 2020) भारतीय क्रिकेट टीम (Indian Cricket Team) शिखर धवन (Shikhar Dhawan) ऋषभ पंत (Rishabh Pant)